અમદાવાદઃ ઈંગ્લેન્ડ વિરુદ્ધ આઠ વિકેટની જીત સાથે જ પાકિસ્તાન ચેમ્પિયન્સ ટ્રોફીની ફાઇનલમાં પહોંચી ગયું. પાકિસ્તાનની આ જીતનો જશ્ન પાક. પ્રશંસકોની સાથે-સાથે ભારતીય ક્રિકેટ ચાહકોના ચહેરા પર પણ જોવા મળ્યો હતો, કારણ કે તેઓને ખાતરી હતી કે ભારત સેમિફાઇનલમાં બાંગ્લાદેશને હરાવી દેશે અને ફાઇનલમાં ફરી એક વાર ભારત-પાક.નો હાઈ વોલ્ટેજ મુકાબલો જોવા મળશે. બન્યું છે પણ કંઈક એવું જ. ભારતે બીજી સેમિફાઇનલમાં બાંગ્લાદેશને રીતસર કચડી નાખીને શાનથી ફાઇનલની ટિકિટ કન્ફર્મ કરી લીધી. હવે આવતી કાલે રવિવારે ભારતીય સમય અનુસાર ભારત-પાક. વચ્ચે જેની કરોડો ક્રિકેટ ચાહકો રાહ જોઈ રહ્યા છે તે ડ્રીમ ફાઇનલ રમાશે. આ ટક્કર પહેલાં એ જાણવું બહુ જરૂરી છે કે આખરે ભારત-પાક.ના આ મુકાબલામાં ‘સિકંદર’ કોણ બનશે.